
1. [bookmark: _Toc40872687]VISPĀRĪGĀ INFORMĀCIJA
1.1. Informācija par Pasūtītāju:
	Nosaukums
	Pārtikas drošības, dzīvnieku veselības un vides zinātniskais institūts „BIOR” (turpmāk – Institūts vai Pasūtītājs)

	Nodokļu maksātāja kods
	90009235333

	Juridiskā adrese
	Lejupes iela 3, Rīga, LV-1076

	Tālrunis
	+371 67620526

	E-pasts
	bior@bior.lv


1.2. [bookmark: _Ref416985111]Pasūtītāja kontaktpersonas:
	Par iepirkuma priekšmetu:
	Institūta Mikrobioloģijas un patoloģijas laboratorijas vadītāja  Žanete Šteingolde,  tālrunis: +371 28656411 , e-pasts:  zanete.steingolde@bior.lv

	Par iepirkuma procedūras norisi:
	Institūta Juridiskās nodaļas juriskonsulte Baiba Skuja,  tālrunis: +371 25707411, e-pasts: baiba.skuja@bior.lv    


1.3. Iepirkuma identifikācijas numurs – BIOR 2026/32/AK.
1.4. Piemērotā iepirkuma procedūra – atklāts konkurss, kas tiek rīkots saskaņā ar Publisko iepirkumu likumu.
1.5. [bookmark: _Toc493845036]Līguma izpildes laiks un vieta ir norādīta nolikuma 5. pielikumā „Iepirkuma līguma projekts”.
1.6. [bookmark: _Hlk8991585]Visa aktuālā informācija par atklātu konkursu, t.sk. nolikums, nolikuma grozījumi un atbildes uz ieinteresēto piegādātāju jautājumiem, ir pieejama Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/399 šī iepirkuma sadaļā. Iespējamos grozījumus nolikumā un atbildes uz ieinteresēto piegādātāju jautājumiem Pasūtītājs nosūta piegādātājam, kas uzdevis jautājumu, un ievieto EIS e-konkursu apakšsistēmā https://www.eis.gov.lv/EKEIS/Supplier/Organizer/399 šī iepirkuma sadaļā.
1.7. Papildu informāciju ieinteresētais piegādātājs var pieprasīt atbilstoši Publisko iepirkumu likuma 36. panta prasībām.
1.8. Piegādātājs — fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
1.9. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek pa pastu, faksu vai e-pastu (saskaņā ar Publisko iepirkumu likuma 38. panta trešās, ceturtās, sestās un astotās daļas nosacījumiem) atkarībā no Pasūtītāja izvēles. Saziņas dokumentā ietver iepirkuma procedūras nosaukumu un identifikācijas numuru. Pa e-pastu saņemtā informācija uzskatāma par saņemtu, kad adresāta kontaktpersona nosūtījusi apstiprinošu e-pasta atbildes vēstuli tās sūtītājam.
1.10. Paziņojums par atklāta konkursa nolikumu un tā grozījumiem vienlaikus tiek publicēts Iepirkumu uzraudzības biroja interneta vietnē: www.iub.gov.lv. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītājām e-pasta adresēm. 
1.11. [bookmark: _Hlk520817638]Lejupielādējot iepirkuma procedūras dokumentus, ieinteresētais piegādātājs uzņemas atbildību sekot līdzi iepirkuma komisijas sniegtajai papildu informācijai, kas tiek publicēta EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā.
1.12. Iegūto personu datu apstrāde un glabāšana tiek nodrošināta atbilstoši 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, citiem normatīvajiem aktiem un iepirkuma līguma noteikumiem.
2. [bookmark: _Toc40872688]INFORMĀCIJA PAR IEPIRKUMA PRIEKŠMETU
2.1. Iepirkuma priekšmets ir nolikuma 2. pielikumam „Tehniskā specifikācija” (turpmāk – tehniskā specifikācija) atbilstošu darba apģērbu noma un pilna servisa nodrošināšana (turpmāk – pakalpojums) saskaņā ar nolikuma un tā pielikumu prasībām.
Iepirkuma priekšmeta pamata CPV kods: 18100000-0 (profesionālie apģērbi, speciālie darba apģērbi un aksesuāri).
2.2. Pretendents var iesniegt piedāvājumu par visu iepirkuma apjomu.
2.3. Pretendents var iesniegt tikai vienu piedāvājuma variantu.
2.4. [bookmark: _Hlk38291476]Līguma darbības periods ir 36 (trīsdesmit seši) mēneši no parakstīšanas brīža.
2.5. Iepirkuma paredzamā līgumcena ir 109 743,00 euro bez PVN.
3. [bookmark: _Toc520966371][bookmark: _Toc40872689]PRETENDENTU IZSLĒGŠANAS NOTEIKUMI
3.1. [bookmark: _Toc520966372]Pasūtītājs izslēdz no dalības iepirkumā pretendentu vai personālsabiedrības biedru, ja pretendents ir personālsabiedrība, vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, vai pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro, ja uz to attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkts vai Starptautisko un Latvijas Republikas nacionālo sankciju likuma 11.1 panta pirmās daļas noteikumi.
3.2. Pasūtītājs izslēdz no dalības iepirkumā pretendentu, ja uz personu, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē attiecas Publisko iepirkumu likuma 42. panta otrās daļas 1., 2. un 3. punkts vai Starptautisko un Latvijas Republikas nacionālo sankciju likuma 11.1 panta pirmās daļas noteikumi.
3.3. Pasūtītājs izslēdz no dalības iepirkumā pretendentu, ja uz pretendenta patieso labuma guvēju attiecas Publisko iepirkumu likuma 42. panta otrās daļas 1., 2. un 11. punkts vai Starptautisko un Latvijas Republikas nacionālo sankciju likuma 11.1 panta pirmās daļas noteikumi.
3.4. Izslēgšanas noteikumu pārbaude tiek veikta Publisko iepirkumu likuma 42. pantā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
3.5. Pasūtītājs nepiemēro Publisko iepirkumu likuma 42. panta otrās daļas 8. un 9. punkta noteiktos izslēgšanas iemeslus.
3.6. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktam, pretendents norāda to pieteikumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.



3.7. Ja pretendents ir ārvalstīs reģistrēta persona, pretendents kopā ar piedāvājuma dokumentiem iesniedz[footnoteRef:1]: [1:  Pretendents iesniedz norādītos dokumentus, ja apakšpunktos minētais ir attiecināms uz pretendentu un informācija par konkrēto izslēgšanas iemeslu netiek uzrādīta EIS izdotajā e-izziņā, kurā apkopoti visi dati. Saskaņā ar Publisko iepirkumu likuma 41. panta trešo daļu ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.] 

3.7.1. Attiecīgās ārvalsts kompetentās institūcijas izziņu vai citu dokumentu, kas apliecina, ka uz pretendentu vai personālsabiedrības biedru, ja pretendents ir personālsabiedrība, vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, vai pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro, vai uz pretendenta “Mātes uzņēmumu”, ja pretendents ir komersanta filiāle, neattiecas Publisko iepirkumu likuma 42. panta otrās daļas 1., 2., 3., 4., 5., 6. punktā noteiktie izslēgšanas gadījumi.
3.7.2. Attiecīgās ārvalsts kompetentās institūcijas izziņu vai citu dokumentu, kas apliecina, ka uz personu, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē nav attiecināmi Publisko iepirkumu likuma 42. panta otrās daļas 1., 2. un 3. punktā noteiktie izslēgšanas gadījumi.
3.7.3. Attiecīgās ārvalsts kompetentās institūcijas izziņu vai citu dokumentu, kas apliecina, ka uz pretendenta patieso labuma guvēju nav attiecināmi Publisko iepirkumu likuma 42. panta otrās daļas 1. un 2. punktā noteiktie izslēgšanas gadījumi.
3.7.4. Attiecīgās ārvalsts kompetentās institūcijas izziņu vai citu dokumentu, kas apliecina, ka uz minēto personu (nolikuma 3.7.1. un 3.7.2. apakšpunkts) valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas Publisko iepirkumu likuma 42. panta otrās daļas 1. punktā noteiktie izslēgšanas gadījumi.
3.8. Ja informācija par pretendenta patiesā labuma guvēju nav publiski pieejama, pretendents kopā ar piedāvājuma dokumentiem iesniedz apliecinājumu brīvā formā, ka pretendenta patiesā labuma guvējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tajā skaitā, ka uz pretendenta patiesā labuma guvēju neattiecas 2022. gada 8. aprīļa Eiropas Komisijas Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5.k panta 1.punkta b) apakšpunktā minētie apstākļi.






4. [bookmark: _Toc40872690]KVALIFIKĀCIJAS PRASĪBAS PRETENDENTIEM UN IESNIEDZAMIE DOKUMENTI
	4.1. Pretendents atbilst šādām prasībām:
	4.2. Lai pierādītu atbilstību Pasūtītāja noteiktajām prasībām, pretendentam jāiesniedz šādi dokumenti:

	4.1.1. pretendents ir iepazinies un piekrīt nolikuma noteikumiem;
	4.2.1. pretendenta vai tā pilnvarotās personas parakstīts pieteikums dalībai iepirkumā atbilstoši nolikuma 1. pielikumam „Pretendenta pieteikums dalībai atklātā konkursā „Darba apģērbu noma un pilna servisa nodrošināšana” (ID. Nr. BIOR 2026/32/AK)” (turpmāk – pieteikums):
4.2.1.1. ja pieteikumu paraksta pretendenta pilnvarotā persona, pievieno pretendenta izdotu pilnvaru, vai tās apliecinātu kopiju;
4.2.1.2. ja piedāvājumu iesniedz ārvalstīs reģistrēts pretendents, pievieno dokumentu, kas apliecina pretendenta pārstāvja, kurš paraksta pieteikumu, paraksta (pārstāvības) tiesības;
4.2.1.3. ja piedāvājumu iesniedz personu grupa, pieteikumam pievieno informāciju par personu grupas dalībniekiem un pretendentu grupas pilnvaroto pārstāvi, kā arī katras personas atbildības sadalījumu;

	4.1.2. pretendents ir reģistrēts Komercreģistrā, Valsts ieņēmumu dienesta reģistrā vai līdzvērtīgā komercdarbību reģistrējošā iestādē ārvalstīs, ja to paredz normatīvie akti;
	4.2.2. Pasūtītājs pārbauda pretendenta atbilstību nolikuma 4.1.2. apakšpunkta prasībām, iegūstot informāciju publiskajās datu bāzēs. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši attiecīgās valsts normatīvo aktu prasībām;
Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (nolikuma 1. pielikums “Pretendenta pieteikums dalībai atklātā konkursā „Darba apģērbu noma un pilna servisa nodrošināšana” (ID. Nr. BIOR 2026/32/AK) norāda kompetento iestādi attiecīgajā valstī, kas var apliecināt reģistrācijas faktu;

	4.1.3. pretendentam pēdējo 3 (trīs) gadu laikā (2023., 2024., 2025. un līdz piedāvājumu iesniegšanas termiņam) ir pieredze iepirkuma priekšmetam līdzvērtīgu pakalpojumu nodrošināšanā (pretendents, kurš attiecīgajā jomā darbojas mazāk nekā 3 (trīs) gadus, pierāda savu pieredzi par attiecīgo periodu).
	4.2.3. pieredzes apraksts*, kurā skaidri un nepārprotami ir norādīta pretendenta pieredze vismaz 2 (divu) līgumu izpildē, kuru darbības termiņš ir bijis vismaz viens gads, par vismaz 150 (viens simts piecdesmit) darba apģērbu nomu un pilna servisa nodrošināšanu, šādā tabulā:
	Pasūtītāja nosaukums, Pasūtītāja kontaktpersona
(vārds, uzvārds, tālruņa numurs, e-pasts)
	Līguma īss apraksts
(nodrošinātie pakalpojumi)
	Līguma darbības termiņš
(datums no, līdz)

	
	
	

	
	
	

	
	
	


*Pieredzes aprakstam pievieno vismaz 1 (vienu) pozitīvu atsauksmi no klientiem, kuriem nodrošināts iepirkuma priekšmetam līdzvērtīgs pakalpojums nolikuma 4.1.3. apakšpunktā norādītajā laika periodā vai pievieno citu dokumentu, kas apliecina pretendenta atbilstošu pieredzi.


5. [bookmark: _Toc317768931][bookmark: _Toc317769056][bookmark: _Toc520966373][bookmark: _Toc40872691]PRETENDENTA PIEDĀVĀJUMS, TĀ NOFORMĒŠANAS, IESNIEGŠANAS UN ATVĒRŠANAS KĀRTĪBA
5.1. Piedāvājumus drīkst iesniegt sākot ar dienu, kad paziņojums par plānoto līgumu ir publicēts Iepirkumu uzraudzības biroja interneta vietnē (www.iub.gov.lv).
5.2. Saskaņā ar Publisko iepirkumu likuma 39. panta pirmo daļu, piedāvājumi konkursā ir iesniedzami tikai ELEKTRONISKI, izmantojot Iepirkumu uzraudzības biroja interneta vietnē pieejamās EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
5.3. Iesniedzot piedāvājumu, pretendents pilnībā atzīst visus nolikumā, t.sk. tā pielikumos un formās/veidnēs, kuras ir ievietotas EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā, ietvertos nosacījumus.
5.4. Piedāvājums jāiesniedz elektroniski EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā, ievērojot šādas pretendenta izvēles iespējas:
5.4.1.  izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
5.4.2. elektroniski aizpildāmos dokumentus, elektroniski sagatavojot ārpus EIS e-konkursu apakšsistēmas un, augšupielādējot sistēmas attiecīgajās vietnēs, aizpildītas PDF formātā, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību iepirkuma dokumentācijas prasībām un formu paraugiem);
5.4.3. elektroniski (PDF formas veidā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.5. Sagatavojot piedāvājumu, pretendents ievēro, ka:
5.5.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2013 (vai vēlākas programmatūras versijas) rīkiem lasāmā formātā;
5.5.2. iesniedzot piedāvājumu, dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
5.6. Piedāvājumu sagatavo latviešu valodā. Citā valodā sagatavotiem piedāvājuma dokumentiem pievieno pretendenta apliecinātu tulkojumu latviešu valodā.
5.7. Piedāvājumā iekļautie dokumenti ir skaidri salasāmi un bez labojumiem vai ar 04.09.2018. Ministru kabineta noteikumiem Nr. 558 „Dokumentu izstrādāšanas un noformēšanas kārtība” atrunātā kārtībā veiktajiem labojumiem.
5.8. Pretendents nedrīkst veikt izmaiņas EIS e-konkursu apakšsistēmā https://www.eis.gov.lv/EKEIS/Supplier/Organizer/399 šī konkursa sadaļā publicēto veidlapu struktūrā, t.sk. dzēst vai pievienot papildu rindas vai kolonnas.
5.9. Pretendenta piedāvājums ir sadalīts 2 (divās) daļās: „Atlases dokumenti” un „Tehniskais un finanšu piedāvājums”.
5.10. Piedāvājuma daļā „Atlases dokumenti” ir iekļauti nolikuma 4. punkta apakšpunktos norādītie dokumenti.
Nolikuma 4.punkta apakšpunktos norādītos dokumentus saskaņā ar Publisko iepirkumu likuma 49. pantu var aizstāt ar Eiropas vienoto iepirkumu procedūras dokumentu (aizpildot tikai dokumenta sadaļas, kas attiecas uz nolikumā izvirzīto prasību izpildes apliecināšanu), ko pretendents var iesniegt kā sākotnējo pierādījumu kvalifikāciju prasību izpildes apliecināšanai. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro, kā arī par katru piegādātāja apvienības dalībnieku.
Eiropas vienotā iepirkuma procedūras dokumenta veidlapas paraugus nosaka Eiropas Komisijas 2016. gada 5. janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums). 
Eiropas vienotā iepirkuma procedūras dokumenta veidlapa pieejama EIS tīmekļvietnē http://espd.eis.gov.lv/ izveidotajā rīkā, kur pretendents var aizpildīt Eiropas vienoto iepirkuma procedūras dokumentu, tad to saglabāt un iesniegt Pasūtītājam EIS e-konkursu apakšsistēmā šī iepirkuma sadaļā.
Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā, vai pieejama publiskajās datubāzēs.

5.11. Ja pretendents pakalpojuma sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka pretendenta kvalifikācija atbilst nolikumā izvirzītajām kvalifikācijas prasībām, pretendents piedāvājumam papildus iesniedz:
5.11.1. visu iesaistīto apakšuzņēmēju[footnoteRef:2] sarakstu, kur norāda: apakšuzņēmēja nosaukumu, reģistrācijas numuru, katram apakšuzņēmējam nododamo darbu veidu un apjomu un to līdzatbildību iepirkuma līguma izpildē; [2:  t.sk. apakšuzņēmēju, kuru sniedzamo pakalpojumu vērtība ir vismaz 10 000 euro. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

5.11.2. vienošanos ar apakšuzņēmēju, apakšuzņēmēja apliecinājumu vai citu pierādījumu par nepieciešamo resursu nodošanu pretendenta rīcībā;
5.11.3. kompetentas attiecīgās valsts institūcijas izsniegtu dokumentu, kas apliecina, ka apakšuzņēmējs ir reģistrēts atbilstoši attiecīgās valsts normatīvo aktu prasībām (šis noteikums attiecas tikai uz ārvalstīs reģistrētu apakšuzņēmēju). Pasūtītājs pārbauda Latvijā reģistrēta apakšuzņēmēja reģistrācijas faktu, iegūstot informāciju publiskajās datu bāzēs.
5.12. Ja pretendents ir piegādātāju apvienība vai personālsabiedrība, tad pretendents piedāvājumam pievieno apliecinājumu vai vienošanos, ka gadījumā, ja piegādātāju apvienība tiks noteikta par uzvarētāju atklātā konkursā, tā pirms iepirkuma līguma noslēgšanas pēc savas izvēles izveidojas atbilstoši noteiktam juridiskam statusam (normatīvajos aktos noteiktajā kārtībā reģistrē pilnsabiedrību ar pilnu atbildību katram no biedriem vai komandītsabiedrību) vai noslēdz sabiedrības līgumu, vienojoties par apvienības dalībnieku atbildības sadalījumu. Piegādātāju apvienība (personālsabiedrība) pirms iepirkuma līguma noslēgšanas iesniedz Pasūtītājam vienu sabiedrības līguma eksemplāru (oriģinālu vai kopiju).
5.13. Piedāvājuma daļā „Tehniskais un finanšu piedāvājums” ir iekļauti šādi dokumenti:
5.13.1. tehniskais piedāvājums, kurā pretendents detalizēti apraksta piedāvāto darba apģērbu saskaņā ar tehniskās specifikācijas prasībām. Pretendents spēj nodrošināt pakalpojumu, kas atbilst tehniskajā specifikācijā norādītajam prasību līmenim. Sagatavojot tehnisko piedāvājumu, ievēro tehniskā piedāvājuma formu atbilstoši nolikuma 3. pielikumam “Tehniskais piedāvājums”;
5.13.2. finanšu piedāvājums. Sagatavojot finanšu piedāvājumu ievēro, finanšu piedāvājuma formu atbilstoši nolikuma 4. pielikumam “Finanšu piedāvājums”. Pretendents piedāvātajā cenā ietver visas izmaksas, kas saistītas ar tehniskajai specifikācijai atbilstoša apģērba iznomāšanu, t.sk., servisa, transporta izmaksas, apģērbu sadales un savākšanas skapja noma, apģērbu ievietošana skapīšos u.c. izmaksas, kas nepieciešamas pakalpojuma pilnīgai un kvalitatīvai sniegšanai saskaņā ar atklātā konkursa nolikumu un tā pielikumu prasībām;
5.13.3. apliecinājums par neatkarīgi izstrādātu piedāvājumu. Pretendents kopā ar piedāvājuma dokumentiem iesniedz apliecinājumu par neatkarīgi izstrādātu piedāvājumu saskaņā ar nolikuma 6. pielikuma “Apliecinājums par neatkarīgi izstrādātu piedāvājumu” formu.
5.14. Piedāvājumu var iesniegt līdz datumam un laikam, kas norādīts EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā. 
5.15. Iesniegtos piedāvājumus iepirkuma komisija atver EIS e-konkursu apakšsistēmā elektroniski tūlīt pēc piedāvājumu iesniegšanas termiņa beigām datumā un laikā, kas norādīts EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā.
5.16. Piedāvājumu atvēršana notiek, izmantojot Iepirkuma uzraudzības biroja interneta vietnē pieejamos rīkus piedāvājumu elektroniskai atvēršanai.
5.17. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
5.18. Piedāvājumu vērtēšanu un lēmumu pieņemšanu komisija veic slēgtā sēdē.
5.19. Atklātā konkursā iesniegtie piedāvājumi ir Pasūtītāja īpašums un netiek atdoti atpakaļ pretendentiem.
5.20. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
5.21. Ja piedāvājums saturēs kādu no 5.20. punktā minētajiem riskiem, tas netiks izskatīts.
6. [bookmark: _Toc412546847][bookmark: _Toc463260227][bookmark: _Toc493845040][bookmark: _Toc40872692]DARBA APĢĒRBA PARAUGA PĀRBAUDES KĀRTĪBA
6.1. Vērtējot pretendenta iesniegto tehnisko piedāvājumu, iepirkumu komisija ir tiesīga pieprasīt pretendentam uzrādīt piedāvāto darba apģērbu paraugus, iepriekš rakstiski par to paziņojot pretendentam un nosakot dienu, kad paraugs ir jāuzrāda. Darba apģērbiem ir jāpievieno visa informācija par darba apģērbu audumu, lai iepirkumu komisija varētu pārliecināties par darba apģērbu atbilstību tehniskajā specifikācijā norādītajām prasībām.
6.2. Pēc darba apģērbu parauga apskates iepirkumu komisija pieņem lēmumu par pretendenta piedāvājuma atbilstību tehniskajā specifikācijā noteiktajām prasībām.
6.3. Ja pretendents paziņojumā noteiktajā kārtībā neuzrāda piedāvātā darba apģērba paraugu, tiek uzskatīts, ka pretendenta tehniskais piedāvājums neatbilst iepirkuma tehniskajai specifikācijai un pretendenta piedāvājums tiek noraidīts.
7. [bookmark: _Toc493845041][bookmark: _Toc40872693]PIEDĀVĀJUMU IZVĒLES KRITĒRIJS
7.1. [bookmark: _Toc317768936][bookmark: _Toc317769061][bookmark: _Toc520966376]Iepirkuma komisija izvēlas saimnieciski visizdevīgāko piedāvājumu ar zemāko cenu, kas atbilst nolikuma un tā pielikumu prasībām. Tā kā sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai izmanto tikai cenu.
7.2. Ja vērtēšanas procesā tiek konstatēts, ka vismaz divi vai vairāki pretendenti, kuriem piešķiramas līguma slēgšanas tiesības, piedāvā vienādu cenu, tad uzvarētājs tiks noteikts, veicot izlozi, uz kuru tiks uzaicināti tie pretendenti, kuru piedāvājumu cenas ir vienādas. Gadījumā, ja kāds no uzaicinātajiem pretendentiem neieradīsies uz izlozi iepirkumu komisijas norādītajā termiņā, izloze notiks bez attiecīgā pretendenta klātbūtnes.
8. [bookmark: _Toc40872694]IEPIRKUMA LĪGUMS
8.1. Pasūtītājs slēdz ar izraudzīto pretendentu iepirkuma līgumu (nolikuma 5. pielikums) Publisko iepirkumu likuma 60. panta pirmajā, otrajā, trešajā un ceturtajā daļā noteiktajā kārtībā, pamatojoties uz iepirkuma komisijas lēmumu.
8.2. Ja izraudzītais pretendents atsakās slēgt līgumu vai 10 (desmit) darba dienu laikā neiesniedz Pasūtītājam no savas puses parakstītu līgumu, iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais pretendents atsakās slēgt līgumu vai 10 (desmit) darba dienu laikā neiesniedz Pasūtītājam no savas puses parakstītu līgumu, iepirkuma komisija pieņem lēmumu pārtraukt iepirkumu.
9. [bookmark: _Toc40872695]IEPIRKUMA KOMISIJAS TIESĪBAS UN PIENĀKUMI
9.1. [bookmark: _Toc317768937][bookmark: _Toc317769062]Iepirkuma komisijas tiesības:
9.1.1. izslēgt pretendentu, ja uz to attiecas nolikumā noteiktie izslēgšanas noteikumi;
9.1.2. izslēgt vai noraidīt pretendenta piedāvājumu, ja pretendents nav ievērojis nolikumā noteiktās prasības;
9.1.3. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
9.1.4. labot aritmētiskās kļūdas pretendentu finanšu piedāvājumos, informējot par to pretendentus;
9.1.5. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
9.1.6. pretendentu kvalifikācijas (atlases) atbilstības pārbaudi, detalizētu tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, vienlaikus visos piedāvājumos pārbaudot tehniskā piedāvājuma vispārīgu atbilstību un aritmētiskās kļūdas attiecībā uz cenas noteikšanu;
9.1.7. izvēlēties nākamo visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju.
9.2. Iepirkuma komisijas pienākumi:
9.2.1. nodrošināt iepirkuma procedūras norisi un dokumentēšanu;
9.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
9.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
9.2.4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu;
9.2.5. nodrošināt informācijas pieejamību EIS e-konkursu apakšsistēmā https://www.eis.gov.lv/EKEIS/Supplier/Organizer/399 šī iepirkuma sadaļā, gadījumā, ja tiek veikti labojumi, vai sniegti skaidrojumi par iepirkuma priekšmetu.
10. [bookmark: _Toc520966377][bookmark: _Toc40872696]PRETENDENTA TIESĪBAS UN PIENĀKUMI
10.1. [bookmark: _Toc317768938][bookmark: _Toc317769063]Pretendenta tiesības:
10.1.1. apvienoties grupā ar citiem pretendentiem un iesniegt vienu kopēju piedāvājumu;
10.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
10.1.3. iesniegt iesniegumu Pasūtītājam un Iepirkumu uzraudzības birojam par nolikuma noteikumiem (līdz piedāvājuma iesniegšanai) un par iepirkuma komisijas (Pasūtītāja) darbību iepirkuma procedūras laikā (līdz iepirkuma līguma noslēgšanai) Publisko iepirkumu likuma 68. pantā noteiktajā kārtībā.
10.2. Pretendenta pienākumi:
10.2.1. sagatavot piedāvājumu atbilstoši nolikuma prasībām;
10.2.2. sniegt patiesu informāciju par savu kvalifikāciju un piedāvājumu;
10.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
10.2.4. segt visas izmaksas, kas saistītas ar piedāvājumu sagatavošanu un iesniegšanu;
10.2.5. līdz piedāvājuma iesniegšanas termiņa beigām sekot līdzi informācijai par iepirkuma norisi EIS e-konkursu apakšsistēmā https://www.eis.gov.lv/EKEIS/Supplier/Organizer/399 šī iepirkuma sadaļā, ņemot vērā, ka Pasūtītājs nodrošina brīvu un tiešu elektronisku pieeju atklāta konkursa dokumentiem.
11. [bookmark: _Toc520966378][bookmark: _Toc40872697]CITI NOTEIKUMI
11.1. Citi noteikumi attiecībā uz atklāta konkursa norisi, kas nav atrunāti šajā nolikumā, nosakāmi saskaņā ar Latvijas Republikā spēkā esošiem normatīvajiem aktiem. 
11.2. Nolikumam pievienoti šādi pielikumi: 
1. pielikums – Pretendenta pieteikums dalībai atklātā konkursā;
2. pielikums – Tehniskā specifikācija;
3. pielikums – Tehniskais piedāvājums;
4. pielikums – Finanšu piedāvājums;
5. pielikums - Iepirkuma līguma projekts;
6. pielikums - Apliecinājums par neatkarīgi izstrādātu piedāvājumu.

